สวัสดีคับพอดีมีเรื่องจิตตกมาเรื่องหนึ่งคับเมื่อก่อนผมเป็นริดสีดวงแต่ไม่ได้รักษาแบบจริงจนผ่านมาหลายปี จนมาตอนนี้มีอาการท้องพูก เวลาถ่ายจะมีติ่งเนื้อยื่นออกมาแต่หุบเข้าเองไม่ได้ต้องใช้นิ้วดันกลับเข้าไป คือรูตูดผมมีติ่งเนื้อขนาดใหญ่ เหมือนในเน็ตที่เป็นริดสีดวงอ่ะคับแล้วเวลาถ่ายอุจจาระจะเรียวยาวไม่แน่ใจเพราะริดสีดวงทีขวางอยู่รึป่าว คืออาการนี้คือ ริดสีดวงไมคับเพราะผมกลัวจะเป็นมะเร็งตอนนี้จิตตกมาก (ตอนถ่ายอุจจาระไม่มีเลือดไม่ปวดไม่แสบ)
สวัสดีค่ะ @โรคริดสีดวงทวาร (hemorrhoid) เป็นโรคที่เกิดจากการโป่งพองของเส้นเลือดบริเวณทวารหนักหรือส่วนปลายของลำไส้ใหญ่ที่อยู่ติดกับทวารหนัก ทำให้มีอาการคล้ายติ่งยื่นออกมาจากทวารหนัก คนไข้อาจจะมีอาการปวด เจ็บ หรือคันบริเวณทวารหนัก ถ่ายลำบาก ถ่ายอุจจาระมีเลือดสดปนออกมา หากมีเส้นเลือดอุดตัน (thrombosed hemorrhoid) ทำให้บริเวณนั้นอักเสบจนคนไข้อาการปวดบริเวณทวารหนักรุนแรง บวม และคลำได้ก้อนแข็งบริเวณทวารหนักได้ @ ปัจจัยที่ส่งเสริมให้โรคริดสีดวงเป็นมากขึ้น ได้แก่ การนั่งเบ่งอุจจาระเป็นเวลานาน ประวัติท้องเสียเรื้อรังหรือท้องผูกเรื้อรัง น้ำหนักเกิน รับประทานที่มีกากใยน้อย ตั้งครรภ์ เป็นต้น @ แนะนำการดูแลรักษาสุขภาพตนเองเพื่อลดอาการและป้องกันโรคริดสีดวง แนะนำให้คนไข้รับประทานอาหารที่มีพืชผักผลไม้ที่มีกากใยสูง ดื่มนำ้เปล่าอย่างน้อยวันละ 8 แก้ว ออกกำลังกายสม่ำเสมอ พยายามอย่ากลั้นอุจจาระนานๆ และพยายามเลี่ยงการเบ่งอุจจาระ นะคะ ***ดังนั้นแนะนำ ว่า ควรไปพบแพทย์เพื่อตรวจวินิจฉัยโรคและรับการรักษาอย่างเหมาะสมค่ะ